De Stod hod international an guadn Ruaf in Bezug auf Lemsqualität und niedrige Kriminalitätsraten und güt ois wichtigs "Sprungbrett in an Osten"´. Wean hod scho laung guade Beziehungen zu mittl- und  osteiropäischn Ländan untahoidn und hod dahea vü Eafohrung auf dem Gebiet. Deshoib hom scho vü Grossuntanehmen eanare mittl- und osteiropäische Zentraln in Wean aufbaut, um vau do de Meakte z easchliassn. In anign Fön hod des dazua gfiat, dass internationale Untanehmen a österreichische Firma iwanumma hom. Da holländische Getränkekonzern Heineken hod de Brau Union iwanumma und de intalienische Großbank UniCredit de Bank Austria. Weidare ausländische Konzerne mit Osteiropa-Zentrale in Wean san zum Beispü da franzesische Baustoffkonzern Lafarge, de deitschn Konzerne Henkel, Beiersdorf und Rewe. A de meistn gressan österreichischn Untanehmen hom ian Sitz in Wean. Zum Beispü da Mineralökonzern OMV, da Ziaglheastöla Wienerberger und de Telekom Austria.